Príloha č. 5

**PORTÁL**

Poskytovateľ je povinný viesť v aktuálnom čase a v súlade s príslušnými platnými právnymi predpismi súvisiacu dokumentáciu k predmetu rámcovej dohody, a to aj v digitálnej podobe prostredníctvom portálu – webovej aplikácie, do ktorej zabezpečí objednávateľ poskytovateľovi prístup.

V Portáli časť Kalendár – vedený harmonogram - výstup zo vstupných auditov v oblasti plnenia predmetu rámcovej dohody, ktorý bude obsahovať termíny výkonov, ich sledovanie a dodržiavanie; naplánované výkony, vypracované dokumenty, písomné informácie a záznamy bude poskytovateľ počas doby platnosti a účinnosti rámcovej dohody viesť na portáli mesačne.

Tieto budú poskytovať úplnú a aktuálnu informáciu v danom mesiaci o plánovaných a už zrealizovaných výkonoch.

Vstupný audit - činnosti pre napĺňanie predmetu rámcovej dohody začínajú vykonaním a dodaním písomných dokumentov zo vstupných auditov, s cieľom zistenia a popísania aktuálneho stavu na úseku PZS na pracoviskách objednávateľa, vrátane návrhov na zosúladenie s platnou právnou úpravou.